
UD: Tecnologia de la comunicació. Activitats

1. Esbrina quins cables submarins surten de Catalunya, de quina població surten i on van, quin any es van instal·lar i el nom de l’empresa propietària.
2. De quin país europeu surten la major part de cables submarins que connecten Europa amb  Amèrica?

3. Investiga les aplicacions que té el principi de la gàbia de Faraday.

4. Utilitza alguna de les aplicacions sobre VoIP per fer una videotrucada. Crea una llista de contactes amb altres companys i companyes de classe. Redacteu un informe tècnic del procés i el resultat obtingut.

5. Si vas de viatge a l’estranger i vols telefonar a casa teva, quin prefix d’identificació del país hauràs d’afegir al número telefònic de casa o del mòbil dels pares?

6.  Si no disposes d’un televisor intel·ligent i vols veure-hi una pel·lícula amb la tècnica anomenada streaming amb un portàtil, quina solució et sembla que pot haver-hi?

7. Quins avantatges aporta la fibra òptica a les comunicacions?

8. Explora algunes opcions comercials de TV, o cinema, per cable. A continuació, fes un informe sobre els requeriments tècnics de cada opció, el tipus de programacions accessibles i els preus d’abonament.

9. Determina quines són les freqüències límit que es poden explorar en les bandes d’FM i d’AM d’un receptor de ràdio convencional.

10. Esbrina pe què l’aplicació de ràdio d’un telèfon mòbil només pot funcionar amb els auriculars connectats.

11. Explica per què convé situar les antenes en punts elevats.

12. Esbrina en quines freqüències operen els telèfons mòbils GSM i 3G/UMTS i ubic-les a les bandes de la taula de l’espectre radioelèctrics, segons la ITU  . Explica per què no utilitzen freqüències més baixes.
13. Explica quin tipus d’antena equipen els walkie-talkie i per què han de ser d’aquest tipus.

14. Un veí ens ha comentat que la seva Wi-Fi no li arriba al menjador. Té l’encaminador (router) amb un punt d’accés instal·lat a l’altra part del pis. Que li recomanaries per millorar la cobertura a tot el pis sense fer una despesa considerable?

15. Per resoldre la situació esmentada a l’activitat anterior, una solució pot ser la instal·lació d’un repetidor Wi-Fi domèstic. Esbrina com funciona, com s’instal·la i quin preu pot tenir. Addicionalment cerca què és un repetidor PLC.

16. Explica la diferència entre una comunicació semidúplex i una de dúplex. Posa un exemple d’aplicació de cada una d’aquestes.

17. La banda ciutadana (CB) és una banda de la freqüència de 27 MHz que serveix per a comunicacions personals. A quina longitud d’ona correspon?

18. Cerca informació sobre les característiques i els usos de la banda ciutadana. Fes-ne un informe.
19. ASTRA és la marca d’un conjunt de satèl·lits de comunicacions que permet la recepció de canals de TV i de ràdio a la nostra latitud. Entra al web de l’empresa que els gestiona: www.onastra.es. Esbrina a quina posició orbital s’ha d’orientar la parabòlica i quants canals es poden rebre a Espanya.

20. Cerca informació i fes un informe de què cal per instal·lar una antena parabòlica i orientar-la per sintonitzar un satèl·lit Astra.

21. Per què per navegar a través d’una Wi-Fi oberta convé fer-ho a través d’una VPN?

22. Quines mesures cal prendre per aconseguir que una xarxa Wi-Fi sigui segura contra intromissions?  

